Video: Voëltjie keer trekker om oor haar nes te rySkermgreep uit die video ŉ Hartroerende video, wat wys hoe ŉ klein voëltjie voor ŉ trekker inbeweeg om te verhoed dat die voertuig oor haar nes ry, word wyd op sosiale media gedeel. Volgens CGTN is die video in Ulanqab, China, verfilm. Die klein bruin voëltjie, met haar vlerke uitgesprei, gaan staan voor die bewegende trekker om die eiers in haar nes te beskerm. Die bestuurder van die trekker het haar gelukkig betyds raakgesien en besef wat sy probeer doen. Hy het ook, met die hitte in gedagte, ŉ bottel water naby die nes neergesit. “Dis hartroerend,” het een persoon op Twitter geskryf. “Dis absoluut wonderlik,” het ŉ ander geskryf. Klik hier as die video nie direk in jou webblaaier speel nie